Mwaso 84 naKulomba
cl kapetu. 24 pala. 11-17 (Minyu. 30)
Kutanga Mbimbiliya: Samwele 2, 4-8 (Minyu. 8)
Na. 1: Samwele 2, 6:14-23 (Minyu. 3 nakuneha mwishi)
Na. 2: Vyuma Muka Vyeji Kusolokanga Kuli Mutu Nge Nafu? (bh l. 58 pala. 5, 6) (Minyu. 5)
No. 3: Mbeleshaza—Linangulenu Kupwa naMuchima Wakulinyisa Mangana Mulihende Kuponde (w13 1/15 mafwo 19-21 pala. 13-17) (Minyu. 5)
Minyu. 10: Kafwenunga Vatu Vosena Vapwenga naChinyingi Chakwoloka Chakutachikiza Muchano. Chihande chakufuma hamutwe wakakweji. (Tala Kaposhi Kakutalila waNovember 15, 2013, l. 11-12, pala. 8.) Tanga nakushimutwila WaChimoteu 1, 2:3, 4 naWavaka-Kolinde 1, 9:19-23. Hituluka muvihande vimwe vyahaKukunguluka chaMulimo vyamukakweji kana nakushindakanya omu vinalitombola namutwe wakakweji.
Minyu. 20: “Kuhotola Uhashi Wetu Wakuzata Muwande—Kwambulila Mutu Uze Ahanjika Lilimi Lyeka.” Kushimutwila. Linga chimweso chachihi chakusolola muka-kwambulula ali nakuzachisa kamukanda kaNations hakwambulila mutu uze nawane mumulimo wakuzuvo hizuvo.
Mwaso 105 naKulomba
Ovyo Chapwila Chachilemu: Yehova asaka “vaka-miyachi yosena” vapwenga navyakulya vyakushipilitu. (Vili. 10:34, 35) Ngachize, Yesu ambile ngwenyi mujimbu wamwaza navakawambulula “hamavu hosena” kaha nawa “kuli vaka-mafuchi osena.” (Mateu 24:14) Zekaliya apolofwetele ngwenyi “vakumalimi akumafuchi osena” navaketavila mujimbu wamwaza. (Zeka. 8:23) Kweseka nachakumwenesa chakaposetolo Yowano, havatu vaze navakayovoka luyando lwalunene nahakapwa navatu “vakumafuchi osena, nakumiyachi yosena, nakuvatu veka naveka vosena, nakumalimi osena.” (Kuso. 7:9, 13, 14) Ngachize, nge natuwana mutu uze ahanjika lilimi lyeka mungalila yetu yakwambulwila, kaha twatela kumwambulila mujimbu.
HaChingoloshi chenu Chakulemesa Kalunga mwaTanga nachikavangizaho mwatela kulinga chimweso chize nachisolola muli nakwambulila mutu uze kahanjika lilimi lyenuko.
Mwaso 50 naKulomba
cl kapetu. 24 pala. 18-21, lipwata lili halifwo 249 (Minyu. 30)
Kutanga Mbimbiliya: Samwele 2, 9-12 (Minyu. 8)
Na. 1: Samwele 2, 10:13–11:4 (Minyu. 3 nakuneha mwishi)
Na. 2: Mbenaya (Na. 1)—Pwenunga vaKushishika Nakumika (w05 5/1 l. 15 pala. 11) (Minyu. 5)
Na. 3: Vyuma Muka Twatalilila haVatu Vaze Vafwa? (bh l. 71 pala. 16-18) (Minyu. 5)
Minyu. 10: Omu Paulu Akafwile vaHelase Vapwenga naChinyingi Chakwoloka Chakutachikiza Muchano. Kushimutwila. Tanga Vilinga 17:22-31. Shimutwila omu mujimbu kana unahase nakutukafwa mumulimo wamuwande.
Minyu. 20: Jehovah Will Help You Be Bold. Kushimutwila. Talisa vindiyo yaJehovah Will Help You Be Bold. (Yako hajw.org, nakutala mwishi yaBIBLE TEACHINGS > CHILDREN.) Lweza vali mulizavu vahanjika vyuma navalinangula muvindiyo kana. Nge vindiyo yauchi, kaha shimutwila Kaposhi Kakutalila waFebruary 15 2012 lifwo 12 palangalafu 11. Lweza vanyike vaka-shikola vahanjike vyuma vyavakafwile vapwenga vakumika hakwambulila vakwavo vaka-shikola namilongeshi javo. Linga chimweso chakusolola omu kanyike umwe ambulilile hashikola.
Mwaso 60 naKulomba
Kunoneka chaChalumingo chaMay 18
Mwaso 56 naKulomba
cl kapetu. 25 pala. 1-8 (Minyu. 30)
Kutanga Mbimbiliya: Samwele 2, 13-15 (Minyu. 8)
Na. 1: Samwele 2, 13:34–14:7 (Minyu. 3 nakuneha mwishi)
Na. 2: Kusanguka Muka Chikwavo Chize Nachikapwako? (bh kapetu. 7 mafwo 73-74 pala. 21-23) (Minyu. 5)
Na. 3: Mbezalele (Na. 1)—Shipilitu yaYehova Yeji Kukafwanga Vangamba Jenyi Mangana Vafukile (w11 12/15 l. 19 pala. 7-9) (Minyu. 5)
Minyu. 10: Ihwojola Kalama waLizavu. Mulimo kana wasakiwa kulinga vyuma muka? Weji kuhasanga ngachilihi kufunga vaze vamulizavu lyove nakuvakafwa mumulimo wakwambulula? Mwomwo ika chapwila chachilemu vaka-kwambulula kukulweza nge keyala yavo yinalumuka? Mwomwo ika vakulwane vatela kuwahisanga mazavu aliwanyinenga kuvihela vyakulisezaseza muchishishisa chakuwafutula hamwe?
Minyu. 20: “Kafwenu Tupuputu Valinangule vyaYehova.” Vihula naKukumbulula. Linga nachimweso.
Mwaso 96 naKulomba
1. Yesu asolwele ngachilihi muchima wakutetela tupuputa?
1 Kufwa chaYesu chapwile nakupandama kwakamwihi. Omu apwile nakufuma munganda yaYeliko, tupuputa vavali vaka-kulombalomba vaputukile kutambakana ngwavo: “Ove Mwata, . . . tuteteleko!” Numba tuhu Yesu apwile nakushinganyeka haukalu uze wapwile nakupandama kwakamwihi, oloze emanyine nakusanyika malunga vatupuputa nakuvoka. (Mateu 20:29-34) Tunahase kulondezeza ngachilihi muchima waYesu wakutetela tupuputa?
2. Tunahase kwambulila ngachilihi kapuputa uze natuwana kuchihela kuze kuli vatu vavavulu?
2 Vakafwenunga: Nge munawane mutu wakapuputa kuchihela kuze kuli vatu vavavulu, kaha lijimbulenu nakumukafwa. Hakuwana nge vatu vamona tupuputa kupwa vamokomoko, ngachize kapuputa nahase kulizakamina hakavanga. Oloze nge namumusolwela chisambo nakumuzakama, kaha keshi kulizakaminako. Tachikizenu nawa ngwenu upuputa walisezaseza, ngachize mwatela kutachikiza mwakukafwila vatu kana. Nge munamukafwe lyehi, kaha munahase kumulweza ngwenu mwatwama namulimo wakunangula vatu Mbimbiliya. Mutangilenu chisoneka chaSamu 146:8 chipwe chaIsaya 35:5, 6. Nge nahase kutanga Vasona vaTupuputa, kaha muhulisenu amilweze nge nahase kutambula mikanda yamuVasona vaTupuputa mangana alinangule vyavivulu vyamuMbimbiliya. Munahase nawa kumutwalila mikanda yakwivwilila kuchisaji yahajw.org. Nge ali nakopyuta yize yili namazu akutanga lyehi, kaha nahase kwivwa kuwaha kumupulitila vihande vyahajw.org hamwe kaha namikanda munahase kututulula mumuyachi waRTF (Rich Text Format).—Talenu lipwata lyakwamba ngwavo “When Helping a Blind Person . . . ”
3. Tunahase kutonda ngachilihi tupuputa mungalila yetu?
3 Tondenunga Tupuputa: Kakavulu katwawana tupuputako nge tuli nakuzata mulimo wakuzuvo hizuvo mwomwo vavavulu kavasaka kuhanjika navatu vaze vaneza kuzuvo yavoko. Ngocho, twatela kuzata nangolo ‘tutonde’ vatu kana mangana tuvambulile. (Mateu 10:11) Kutala kumilimo yenu chipwe kushikola kwatwama kapuputa tahi? Wanenunga jijila jakumwambulila. Nge mungalila yenu mwatwama shikola yatupuputa, kaha twalenuho mikanda yetu yimwe mangana vayihake muchisete chavo chamikanda. Kutala mwejivako mutu umwe uze atwama nakausoko kenyi wakapuputa tahi? Kutala mungalila yenu mwatwama mauka aze eji kuzakamanga tupuputa tahi? Nge muwali, kaha lumbunwinenu vatanga yakapuputa, chipwe mukulwane waliuka kana ngwenu Vinjiho jaYehova vali nakusaka kukafwa tupuputa nakuvahana mikanda yamuVasona vaTupuputa chipwe vyuma vyakwivwilila kuchisaji. Mulwezenu kuzachisa Mbimbiliya ngwenu Kalunga ashika ngwenyi kalinwaha afumiseko upuputa. Munahase nawa kumutalisa vindiyo yahajw.org yakwamba ngwavo “Without It, I Would Feel Lost,” yize yahanjika hali kapuputa uze anganyalile hakulinangula Mbimbiliya yamuVasona vaTupuputa. Nge namumulumbunwina vyuma munakatukila, kaha chinahase kumikafwa mushimutwile natupuputa.
4. Vyuma muka natulinangula kuvyuma aliwanyine navyo Janet?
4 Ndumbwetu wapwevo wakapuputa walijina lyaJanet ayile kuliuka lize valama tupuputa. Kaha aputukile kushimutwila namwanapwevo umwe. Amulwezele ngwenyi, “Yesu atonesele meso atupuputa mangana asolole vyuma vize mwakalingila tupuputa vosena.” Vashimutwilile mukanda waKusoloka 21:3, 4, kaha Janet alumbunwine omu Wangana waKalunga naukatesamo lushiko kana. Uze mwanapwevo aholele kulu, kaha ahanjikile ngwenyi: “Kanda nguchivweho lyehi mutu mwahanjika vyumevi kutalisa kutupuputa. Vatu vavavulu vafwelela ngwavo vatu vamwe vapwa tupuputa mwomwo yavyuma vyavipi valingile vakiko chipwe vakakuluka javo.” Janet atuminyine uze pwevo mukanda waMbimbiliya Yanangula kuzachisa internet, kaha oholili veji kulinangulanga Mbimbiliya kavali muchalumingo.
5. Numba tuhu katweshi kuhasa kutonesa meso atupuputako ngana muze alingile Yesu, uno kusolwela tupuputa muchima wakutetela chinahase kutunehela vyuma muka vyamwaza?
5 Numba tuhu katweshi kuhasa kutonesa meso avatuko ngana muze alingile Yesu, oloze tunahase kukafwa vaze velavisa vishinganyeka kuli kalunga wamyaka yino kuhakilako vene navatu vaze vapwa tupuputa mangana vatachikize muchano wamuMazu aKalunga. (Koli. 2, 4:4) Yesu okile tupuputa vavali vaze vapwile kwakamwihi nanganda yaYeliko mwomwo “avevwilile keke.” (Mateu 20:34) Nge nayetu natusolwelanga tupuputa muchima kana, kaha natulivwisa kuwaha kukafwa vatu valinangule vyaYehova uze mwakatonesa meso atupuputa.
Mwaso 13 naKulomba
cl kapetu. 25 pala. 9-16 (Minyu. 30)
Kutanga Mbimbiliya: Samwele 2, 16-18 (Minyu. 8)
Na. 1: Samwele 2, 17:14-20 (Minyu. 3 nakuneha mwishi)
Na. 2: Pwenunga naVilinga Vitoma (w10 4/15 l. 9) (Minyu. 5)
Na. 3: Wangana waKalunga Chuma Muka, Kaha Iya Vasakula Kupwa Mwangana? (bh kapetu. 8 l. 77 pala. 4) (Minyu. 5)
Minyu. 10: Hanenu jiMangazini muJune. Kushimutwila. Putuka nachimweso chakusolola mwakuhanyina jimangazini nganomu vanasolola halifwo lino. Kufumaho hanjika vyuma vanasolola hamazu vanasoneka aze twatela kuhanjika hakuhana jimangazini kuvatu.
Minyu. 10: Vinakusakiwa hachikungulwilo chenu.
Minyu. 10: Twazatanga Ngachilihi? Kushimutwila. Lweza vaka-kwambulula vahanjike vyuma vanganyalile hakuzachisa vishina vyakufuma hamutwe wakwamba ngwavo “Kuhotola Uhashi Wetu Wakuzata Muwande—Kwambulila Mutu Uze Ahanjika Lilimi Lyeka.” Lweza vali mulizavu vahanjike vyakuliwana navyo vyamwaza.
Mwaso 25 naKulomba
Vyakuvilika
▪ Mikanda yakuhana vatu muMay naJune: Uno Chikupu Mbimbiliya Yanangula Vyuma Muka? chipwe kala talakiti yakufwana nge: Mbimbiliya mwayimona ngachilihi?, Mwashinganyeka ngwenu kulutwe nakukapwa ngachilihi?, Vyuma muka vinahase kulingisa tanga kupwa yakuwahilila?, Uno iya chikupu ali nakuyula kano kaye? Uno kuyanda nachikeza kakuma tahi? Kutala chikupu vafu navakayoya cheka tahi? July naAugust: Mujimbu Wamwaza Wakufuma Kuli Kalunga.
▪ Kuzachila Kuze Kuli Nakusakiwa Kukafwa Chikuma: Mijimbu yetu yili nakusolola nge vikungulwilo vili mwishi vili nakusakiwa kuvikafwa kuli vapayiniya namalunga vaze vatongola:
Kachangwa mungalila yaChisamba CIN C-04B
Changoma mungalila Chipata CIN E-11A
Lusaka Mupilo mungalila Lusaka CIN LK-01B
Kafue Mungu mungalila Kafue CIN S-03A
Nakabwe mungalila Mazabuka CIN S-04D
Kabelele mungalila Kalomo CG S-01A
Makunkha mungalila Chirundu CG S-04C.
“Tuli nakutambukila vakwetu twalihata navo mangana tushimutwile vyuma vyatwama muMbimbiliya. Vatu vavavulu veji kushinganyekanga ngwavo sayasi yamakumbi ano yinasolola nge Mbimbiliya yapwa yakuhenga. Nyi yenu ngwenu ngachilihi? Omu mukiko mwashinganyeka nayenu tahi? [Echa akumbulule.] Talenu chakutalilaho chino chize chasolola nge Mbimbiliya yapwa yakwoloka muvihande vimwe vyasayasi. [Tanga Yopa 26:7.] Eyi mangazini yinahanjika omu sayasi yalitombola naMbimbiliya.”
“Hakuwana nge vatu vavavulu vaze twalihata navo vali nakulipika namisongo, ngachize tuli nakumitambukila mangana tushimutwile nenu vesi yimwe yamuMbimbiliya yize yinahase kumikolezeza. [Tanga Isaya 33:24a.] Kachi nge katwavijilenga misongoko, mwashinganyeka ngwenu kachi kuyoya chetu chapwa ngachilihi? [Echa akumbulule.] Shimbu kanda upolofweto kanou utesemo, kuli vyuma vitanu vize twatela kulinga mangana tupwenga vakulikangula kumujimba. Eyi mangazini yinashimutwila vyuma kana.”
Milimo Twazatanga Muwande
Lipoti lyamumwaka wamulimo wa 2014 linatwivwisa kuwaha. Vatu vakuhambakana ha 790,000 vapwile kuchilika chaKwanuka Kufwa chaMwata. Vaka-kwambulula vapwanga 170,245. Mukakweji umwe, vandumbwetu vakuheta ku 28,737 vazatanga upayiniya wakukafwa. Kaha nawa tunawahilila kutambwokesa vandumbwetu kafwe 1,000 vaze vakindulwisanga muchikungulwilo. (Luka 15:32) Kwambulwila kuVihela Vyasanga vyaVatu Vavavulu chichili lika nakukoka vatu vavavulu. Kakweji hikakweji, kafwe vinoma vyakuhambakana 7,000 vali nakuvipangila kuvatu kuzachisa jimesa muvihela 5 vyamuLusaka, kaha vandumbwetu vali nakukindulukila kuvatu vavavulu. Tuli nakusakwilila Yehova hakutukundwiza, kaha nawa tuli nakusangejeka enu muvosena muli nakuvilika “mujimbu wamwaza waupahu.”—Koli. 2, 4:4.
1 2 3 4
^ ***sn mwaso 84 “Ngunasake Vene”***
Mwaso 84
“Ngunasake Vene”
1. Twatokwa Yesu hakwiza
Kufuma kuli Kalunga
Atwame navatu
Avanangule.
Avilikile muchano.
Avendejekele vatu,
Nakuhindulanga vatu.
Ashishikilile hamulimo,
Nakwamba ngwenyi: ‘Ngwasake.’
2. Twatokwa Tengi kutuma
Ndungo yenyi wamangana.
Twatela kuzata
Nenyi natwima
Tuyovole vavavwovu!
Valinyisa navamona,
Kachi nge natuvazanga.
Nge vaze vafwisa navehula,
Ambenu ngwenu: ‘Ngwasake.’
(Talenu nawa Yowa. 18:37; Efwe. 3:19; Fwili. 2:7.)
^ ***bh mafwo 58-59 Vafu Vali Kulihi?***
UNO VYUMA MUKA CHIKUPU VYEJI KUSOLOKANGA KUMUTU NGE NAFU?
5, 6. Mbimbiliya yanangula ika havyuma vyeji kusolokanga kumutu nge nafu?
5 Yehova atachikiza vyuma vyeji kusolokanga kumutu nge nafu mwomwo ikiye atengele wongo. Ejiva vyuma vyosena, kaha alumbununa muMazu enyi Mbimbiliya vyuma vyeji kusolokanga kumutu nge nafu. Mbimbiliya yanangula hatoma ngwayo: Nge mutu nafu, kaha keshiko chekako. Kufwa chalihandununa nakuyoya. Vafu kaveshi kumona chipwe kwivwa chipwe kushinganyekako. Mumijimba yetu kamwatwama chuma chimwe cheji kuyovokanga hakufwako. Kaha nawa katwatwama namwono chipwe shipilitu yize kayeshi kufwakoko.*
6 Solomone hakwijiva ngwenyi vavatonyi vatachikiza ngwavo navakafwa, asonekele jino ngwenyi: ‘Vafu kavatachikiza chumako.’ Atwalileho lika nakulumbununa chishina kanechi ngwenyi, vafu kaveshi kuzanga chipwe kuhunga vatuko. Kaha nawa ngwenyi, ‘muchimbumbe kamweshi kulingako, chipwe kujina, chipwe chinyingiko.’ (Muka-kwambulula 9:5, 6, 10) Namukanda waSamu 146:4 naukiko wahanjika ngwawo nge mutu nafu kaha “vishinganyeka [vyenyi] navinonga.” Ngocho katweshi kupwa vavatonyi nge tunafuko. Kuyoya chetu chapwa nge mulangi wakakahya. Nge uze mulangi vanaujimi, kaha kaweshi kuya kumweko.Weji kujimanga kaha wi.
^ par. 5 Tala Vihande Vyakuhakilako, hamafwo 208-11 umone omu vanashimutwila echi chihande “[cha]mwono” “[na]shipilitu.”
^ ***w13 1/15 mafwo 19-21 Pandamenu Lika Kuli Yehova***
13. Jila vamwenamo vatu jimbongo yalihandununa ngachilihi najila ajimwenamo Yehova?
13 Nge natuhaka chatete “Wangana wenyi nakwoloka chenyi,” kaha Yehova mwakisula kala vyuma natulinga mangana tuwane vyakulikafwa navyo mukuyoya. (Mateu 6:33; Efwe. 4:28) Kasaka ngwenyi tunongokenga hakukunguluka mwomwo yakuzata chikuma chipwe kushinganyekanga hajimbongo oku tuli muZuvo yaWanganako. Vatu vavavulu muno mukaye vafwelela ngwavo kuzata chikuma nakuwana jimbongo jajivulu chikiko nachikavalingisa vakayoye kanawa kulutwe. Vali nakushinjilanga navana vavo vafwile chikuma luheto. Oloze Yesu ngwenyi vishinganyeka kana vyakuhenga. (Tangenu Luka 12:15-21.) Echi chatela kutwanukisa Ngehaze, uze ashinganyekele ngwenyi nahase kupwa nausoko wamwaza naYehova oku ali namuchima walizangamina.—Vamya. 2, 5:20-27.
14, 15. Mwomwo ika katwatela kufwelela ngwetu jimbongo jikiko najihasa kutukingako? Hanenu chakutaliho.
14 Vakwaze vamwe veji kufwanga mumeya hakukachila liyishi lyalinene lize navahona kuzambula. Chuma kana chinahase kusoloka nakuli muka-Kulishitu. Alex uze apwa mukulwane muchikungulwilo ngwenyi kasaka kwenyeka jimbongoko. Keshi kwenyeka numba nasopo yakusanyisako. Oloze ashinganyekele ngwenyi nge mwawanako jimbongo jajivulu, kaha mwalitwamina milimo nakuputuka kuzata upayiniya. Ngocho alinangwile mwakusekasanyina vyazano vyamujikapani vize vavuluka muchingeleshi ngwavo stocks chipwe ngwetu shares nakuzachisa jimbongo jenyi josena nakulanda vyazano kana. Jimbongo azachishile japwile jimwe jenyi jikwavo jakukongola mwomwo vamufwelelesele ngwavo vyazano kana navikanyina ndando. Oloze chaluvinda, ndando yavyazano kana yaholokele. Alex ambile ngwenyi: “Ngwafwililile kutambula jimbongo jami josena. Oloze ngwavandaminyine ngwami pamo vyazano kana navikanyina cheka ndando.”
15 Alex ashinganyekelenga lika hachihande kanechi. Chapwile chachikalu kuli ikiye kuzata milimo yakushipilitu, kaha ufuku kasavalilenga tuloko. Oloze ndando yavyazano vyenyi kayanyinyileko. Jimbongo jenyi josena jatokelemo nakulanjisa jino zuvo yenyi. Alex ngwenyi: “Chakolesele tanga yami kumuchima.” Oloze alinangwileho chuma chachilemu. Ambile ngwenyi: “Ngwatachikiza ngwami wose mwafwelela vyuma vyamuno mukaye kaSatana mwavindama.” (Vishi. 11:28) Nge natufwelela chikuma mujimbongo chipwe jijila jimwe jakuwanyinamo jimbongo, kaha tuli nakufwelela muli Satana uze apwa “kalunga wakatwamino kamyaka yino.” (Koli. 2, 4:4; Chimo. 1, 6:17) Alex ashiwisa chiyoyelo chenyi “mwomwo yamujimbu wamwaza.” Echi chamulingisa kupwa wakuwahilila natanga yenyi nakupandama chikuma kuli Yehova.—Tangenu Mako 10:29, 30.
KULIVWIMBA
16. Tunahase kupwa ngachilihi vakuwahilila chakuzeneka kulivwimba?
16 Chapwa chamwaza kwivwila kuwaha vyuma vyamwaza. Chakutalilaho, twatela kwivwa kuwaha hakupwa tuVinjiho jaYehova. (Yele. 9:24) Echi cheji kutulingisanga tusakulenga kanawa vyuma nakukavangiza jishimbi jenyi. Oloze nge natulivwimba nakumona nge twejiva vyavivulu kuhambakana Yehova, kaha natusosoloka kuli ikiye.—Samu 138:6; Loma 12:3.
17, 18. (a) Vuluka vatu vamwe vakulivwimba navaze vakulinyisa vavuluka muMbimbiliya. (b) Ndumbwetu umwe alingile ngachilihi numba ahone kulivwimba nakusosoloka kuli Yehova?
17 MuMbimbiliya mwatwama mijimbu yavatu vakulivwimba navaze vakulinyisa. Mwangana Ndavichi alinyishile nakulomba kuli Yehova amutwaminyine, kaha vamukiswile. (Samu 131:1-3) Oloze Yehova enyishile vamyangana vakulivwimba vaNevukataneza naMbeleshaza. (Ndanye. 4:30-37; 5:22-30) Namakumbi ano, vamwe veji kuchiwananga kupwa chachikalu kupwa vakulinyisa. Chakutalilaho, Ryan uze apwile muka-kuzachila muliuka alukilile kuchikungulwilo chachihya. Ambile ngwenyi: “Ngwafwelelele ngwami pamo navangutongola washi kupwa mukulwane, oloze mwaka wosena wakumine chakuzeneka kungutongola.” Uno apihililile navakulwane hakuhona kumutongola tahi? Kutala alivwimbile nakulitwamina kuyanga nakukunguluka nakusosoloka jino kuli Yehova navandumbwenyi tahi? Nge mwapwanga yenu kachi mwalingi ngachilihi?
18 Ryan ambile ngwenyi: “Ngwahehwojwele mumikanda yetu mangana ngwijive omwo mutu nahase kutalilila vyuma.” (Vishi. 13:12) “Ngwamwene jino nge ngwatela kuunda muchima nakulinyisa. Ngwetavilile Yehova angunangule.” Ryan aputukile kushinganyeka chikuma mwakukafwila vakwavo muchikungulwilo namuwande. Nakushimbula chiku apwile nakutwaminyina vilongesa vyaMbimbiliya vyavivulu. Ambile ngwenyi: “Omu mwahichile mwaka umwe nachimbwa, vangutongwele kupwa mukulwane. Ngwalikomokelele chikuma mwomwo kangwafwelelele ngwami navangutongolako. Kangwalizakaminyine hachihande kanako mwomwo ngwapwilenga nakulivwisa kuwaha mulimo wami wamuwande.”—Tangenu Samu 37:3, 4.
PANDAMENU KULI YEHOVA
19, 20. (a) Natuhasa kulinga ngachilihi numba vyuma tunashimutwila muvihande vino vihone kutusosolola kuli Yehova? (b) Veya twatela kulondezeza vaze vapandamine kuli Yehova?
19 Vyuma vyosena tunashimutwila muvihande vino vivali kavyapwa vyavipiko. Twawahilila hakupwa tuvangamba jaYehova. Yehova nahase kutukafwa kupwa natanga yakuwahilila nakulikangula kumujimba. Twejiva nawa ngwetu milimo yakukaye najimbongo vinahase kutukafwa mukuyoya. Kaha twejiva nawa ngwetu kulihizumuna chapwa chamwaza. Makina nawa anahase kutukafwa. Oloze vyosenevi vinahase kutusosolola kuli Kalunga nge natuvifwila chikuma, chipwe kuvilinga halwola lwakuhenga chipwe kuvyechelela vituhonese kulemesa Yehova.
20 Satana asaka musosoloke kuli Kalunga. Oloze munahase kulikinga natanga yenu. (Vishi. 22:3) Pandamenu kuli Yehova nakukakachila kuli ikiye. Twatwama navyakutalilaho vyavivulu muMbimbiliya vize vinahase kutukafwa. Enoke naNowa ‘vatambukilenga naKalunga’ wamuchano. (Kupu. 5:22; 6:9) Mose “atwalileho lika nakuzama mbe kwijiva nge ali nakumona Uze vahona kumona.” (Hepe. 11:27) Yesu vamuzakaminenga lika kuli Ise mwomwo alingilenga vyuma vize vyevwishilenga Ise kuwaha. (Yowa. 8:29) Londezezenu vatu kana ava. “Wahililenunga shimbu yosena. Lombenunga shimbu yosena. Sakwililenunga havyuma vyosena.” (Teso. 1, 5:16-18) Kanda kwechelela kala chuma chimisosolole kuli Yehovako.
^ ***sn mwaso 92 “Ambulula Mazu”***
Mwaso 92
“Ambulula Mazu”
1. Tengi nahane mulimo
Twatela kuzata tuvosena.
Lwola lwose twambululenu
Lutalililo lwetu kuvatu.
(Kolasi)
2. Natumonanga makava
Nakutufumbukila chikuma.
Numba tuhona kufukila,
Tufwelelenu muli Kalunga.
(Kolasi)
3. Nakwiza lwola lwamwaza
Lwakutela kunangula vatu.
Tweji kuvilika ulwilo
Nakujilila nawa Yehova.
(KOLASI)
Ambulula
Mazu kuvatu vose.
Vilika,
Kukuma chinahete.
Vilika,
Vavavwovu vevwenga.
Vilika
Mazu kwose!
(Talenu nawa Mateu 10:7; 24:14; Vili. 10:42; Petu. 1, 3:15.)
^ ***w13 11/15 mafwo 11-12 Tunahase Kupwa Ngachilihi Namuchima ‘Wakuvandamina’?***
8 Tuvosena twasaka Yehova anongese washi kano kaye. Oloze hakusaka tupwenga namuchima wakuvandamina, twatela kumona vyuma ngana muze avimona Yehova. Atongola likumbi lize mwakasopesa vatu “kuhichila muli lunga uze atongola” Yesu Kulishitu. (Vili. 17:31) Oloze shimbu kanda asopese vatu, Kalunga nahane vatu vosena lwola mangana “vapwenga nachinyingi chakwoloka chakutachikiza muchano” nakuzachisa chinyingi kana numbanyi vakavayovole. Nge chiku kaha myono yavo nayipwa muponde. (Tangenu WaChimoteu 1, 2:3, 4.) Nge natuzata nangolo mangana tukafwe vatu vapwenga nachinyingi chakwoloka chakutachikiza Kalunga, kaha lwola lwakusopesa vatu nalwiza washi. Omu nalukeza lwola kana, natukawahilila chikuma hakumona ngwetu twazachile nangolo mumulimo wakwambulula Wangana.
^ ***sn mwaso 105 Melu Eji Kwambululanga Upahu waKalunga***
Mwaso 105
Melu Eji Kwambululanga Upahu waKalunga
(Samu 19)
1. Melu navatanganyika vosena
Vyeji kwalisanga
Yehova Kalunga
Nakusolola upahu wenyi
Nakuvilikanga ngolo
jenyi jajinene.
2. Jishimbi jaTengi japwa kuyoya,
Mazu enyi eji
kutwaminyinanga.
Chiyulo chenyi nawa choloka.
Mazu najishimbi jenyi
vyose vyakwoloka.
3. Kwivwa Tengi woma chapwa chamwaza.
Jishimbi jenyi ja-
hambakana ulu.
Jeji kulamanga vatu jenyi.
Twatela kukundwizanga
lijina lyaSetu.
(Talenu nawa Samu 111:9; 145:5; Kuso. 4:11.)
^ ***sn mwaso 50 Chakutalilaho chaZangi yaKalunga***
Mwaso 50
Chakutalilaho chaZangi yaKalunga
1. Yehova Setu nasolwela vatu
Vosena,
Vosena
Jila yazangi mangana vahone
Kulimbuka,
Kulimbuka.
Kavenu jila yaTengi yamwaza
Yika-kuneha vilinga vyamwaza,
Nakununganga vatu mukuunda
Mwomwo yapwa
Jila yazangi.
2. Nge natukava jila yaKalunga
Natupwa
Vazangi;
Nakukafwanga vandumbu vosena
Muvyosena,
Muvyosena.
Tukonekele vakwetu tutenga,
Tulizangenga makumbi osena
Nakusolola zangi yaKalunga
Hakuzanga
Vandumbu vose.
3. Natuzachila Tengi makumbyetu
Osena,
Osena.
Nakwononoka namuchima wose
Tumwalise,
Tumwalise.
Tuvilikenu lijina lyaSetu,
Nakwambulula muchano kuvatu.
Tutohwesenu mulimo waSetu,
Mwomwo eyi,
Yikiko zangi.
(Talenu nawa Loma 12:10; Efwe. 4:3; Petu. 2, 1:7.)
^ ***cl kapetulu 24 Nevi Navihasa “Kutuhandununa kuZangi yaKalunga” Vyauchi***
Vihula Vyakulihulika Nakushinganyeka
Samu 139:1-24 Mazu vamuhwiminyine Mwangana Ndavichi asolola ngachilihi nge Yehova atuzanga mutu himutu?
Isaya 43:3, 4, 10-13 Yehova eji kwivwanga ngachilihi hali vaze veji kumuzachilanga kupwa Vinjiho jenyi, kaha eji kulinganga ngachilihi?
Wavaka-Loma 5:6-8 Natufwelela ngachilihi ngwetu shili yetu kayeshi kuhonesa Yehova kutuzanga nakutukafwako?
WaYuta 17-25 Natuhasa kulilama ngachilihi muzangi yaKalunga, kaha vyuma muka vize vinahase kutuhonesa kulinga ngocho?
^ ***w05 5/1 lifwo 15 Veya Navakasanguka?***
11 Shimei uze angwile Mwangana Ndavichi vamuzangamishile kuli Solomone, swana yaNdavichi. Ndavichi amulwezele ngwenyi: “Kanda ukamusambisako, mwomwo ove umutu wamangana, kaha naukatachikiza mwakumulingila, ukashikumwise jivwi jenyi namanyinga kuSheyole.” Solomone alwezele jino Mbenaya azangamise Shimei. (Vamyangana 1, 2:8, 9, 44-46) Mbenaya ajihile nawa Yowave, uze apwile twamina wavaka-jita vavaIsalele. Jivwi jenyi ‘kajashikumukile nakeke kuSheyoleko.’ (Vamyangana 1, 2:5, 6, 28-34) Vyakutalilaho vyosenevi vyasolola muchano wamwaso waNdavichi wakwamba ngwawo: “Vaka-kuhuka navakakinduluka munyima nakwingila muSheyole swi, vaka-mafuchi vosena vaze vanavulyama Kalunga.”—Samu 9:17.
^ ***bh kapetulu 7 Lutalililo Watela Kupwa Nalwo haVatu Wazanga Vaze Vafwa***
“VOSENA VAZE VALI MUVIMBUMBE”
16. Lifuchi lyakufwana ngachilihi navakatwama vatu vaze navakasanguka?
16 Mijimbu yamuMbimbiliya yavatu vasangwile yatunangula vyavivulu kutalisa kukusanguka chize nachikapwa kulutwe. Vatu vaze vasangwile hano hamavu valiwanyine cheka navausoko wavo. Nakusanguka chakulutwe nawa mukiko munachikapwa, olozenyi mujila yeka yakukupuka. MuKapetulu 3, twalinangwile nge Kalunga ajina kukalingisa mavu osena kupwa palachise. Shikaho vafu kaveshi kukasangukila mulifuchi lyakuzala najijita, nauhwanga, nakukolako. Navakatwama hano hamavu haya myaka yosena mukuunda nakuwahilila.
17. Vatu muka navakasanguka?
17 Uno veya navakasanguka? Yesu ambile ngwenyi ‘vosena vaze vali muvimbumbe navakevwa lizu lyenyi nakulovokamo.’ (Yowano 5:28, 29) Kaha nawa mukanda waKusoloka 20:13 wamba ngwawo: “Kalungalwiji avechele vafu vaze vapwilemo, nakufwa naHetese nawa vyavechele vafu vaze vapwile muvikiko.” “Hetese” yemanyinako fuka yavatu vosena. (Tala Vihande Vyakuhakilako hamafwo 212-13.) Fuka kana nayikasala yamupolongwa. Vihita vyavatu vosena vaze vatwamamo navakayoya cheka. Kaposetolo Paulu ambile ngwenyi: “Nakukapwa kusanguka chavafu, nachavaka-kwoloka nachavaka-kuhenga.” (Vilinga 24:15) Uno echi chalumbununa ika?
18. Veya vatwama hali “vaka-kwoloka” vaze navakasanguka, kaha lutalililo kanelu lunahase kukukafwa ngachilihi?
18 Halizavu ‘lyavaka-kwoloka’ hatwama navatu vavavulu vaze tweji kutanganga muMbimbiliya vaze vayoyele shimbu kanda Yesu ezenga hano hamavu. Vatu vamwe shina Nowa, Apalahama, Sala, Mose, Lute, Eseta, navakwavo veka vavavulu. Kaha mukanda WavaHepeleu kapetulu 11, washimutwila hamalunga namapwevo vamwe ava vakushishika. Hali “vaka-kwoloka” kana nahakapwa navangamba jaYehova vaze vanakufwanga makumbi ano. Lutalililo lwakusanguka lunahase kutukafwa tuzeneke kwivwa woma wakufwa.—WavaHepeleu 2:15.
19. Veya vapwa “vaka-kuhenga,” kaha Yehova mwakavahana lwola muka lwamwaza?
19 Uno ngachilihi kuli vaze vosena vazenekele kulemesa Yehova chipwe kumuzachila mwomwo yakuhona kumwijiva? Awa mayongomena ‘avaka-kuhenga’ kaveshi kukawavulyamako. Ava vatu kana navakivo nawa navakasanguka nakukavahana lwola lwakulinangula vyaKalunga wamuchano nakumuzachila. Mumyaka likombakaji, vafu navakasanguka nakukalinunga hamwe navatu vakushishika vahamavu nakuzachila Yehova. Lwola kana nalukapwa lwamwaza chiyovo. Mbimbiliya yavuluka tando kaneyi ngwayo Likumbi Lyakusopesa.*
20. Ngehena chuma muka, kaha veya veji kuyangamo?
20 Uno chalumbununa nge vafu vosena navakasanguka tahi? Nduma. Mbimbiliya yamba ngwayo vafu vamwe vali “muNgehena.” (Luka 12:5) Lizu Ngehena lyafuma kuchihela chize chapwile kuweluka waYelusalema yakushikulu kuze vamwangililenga swali. Oku kukiko vochelelenga swali navivimbi. Vivimbi vambililengamo shina vaze vamwenenga kuli vaYuleya nge kavatelemo kuvafunda nakukasangukako. Ngocho, Ngehena hichihela chize chemanyinako kunonga chahaya myaka yosena. Numba tuhu Yesu mwakapwa namulimo wakusopesa vatu vavatonyi navafu, oloze Yehova ikiye Muka-kusopesa wamakumishilo. (Vilinga 10:42) Yehova keshi kukasangula vaze amona kupwa vaka-kuhuka, vaze kavasaka kwalumukako.
KUSANGUKILA MWILU
21, 22. (a) Uno kwatwama kusanguka muka chikwavo? (b) Iya apwile watete kusangwila kukuyoya chakushipilitu?
21 Mbimbiliya yavuluka nawa kusanguka chikwavo chize chakusanguka nakukayoyela mwilu mwamutu wakushipilitu. Yesu Kulishitu ikiye kaha vavulukila kusanguka kanechi vasoneka muMbimbiliya.
22 Omu vatu vajihile Yesu, Yehova ketavishile Mwanenyi wakushishika kupwa lika muchimbumbeko. (Samu 16:10; Vilinga 13:34, 35) Kalunga asangwile Yesu, oloze keshi namujimba wautuko. Kaposetolo Petulu alumbunwine ngwenyi, Kulishitu “vamujihile vene muchisemwa chahamavu, oloze vamuyoyesele mushipilitu.” (WaPetulu 1, 3:18) Echi chapwile hichuma chakukomwesa. Yesu ayoyele cheka kupwa mutu wangolo wakushipilitu. (Wavaka-Kolinde 1, 15:3-6) Yesu ikiye apwile watete kusanguka mujila kaneyi yaupahu. (Yowano 3:13) Oloze kusanguka kana kachakuminyinyine hali ikiye kahako.
23, 24. Veya vatunga “utanga [waYesu] wamikoko waundende,” kaha vapwa vangahi?
23 Yesu hakwijiva ngwenyi kalinwomu akinduluke mwilu, alwezele vaka-kumukavangiza ngwenyi mwakaya ‘nakuvalongesela chihela.’ (Yowano 14:2) Yesu avulukile vaze navakaya mwilu ngwenyi “utanga [wenyi] wamikoko waundende.” (Luka 12:32) Uno vatu vangahi navakapwa mulizavu kaneli lyalindende lyavaka-Kulishitu vakushishika? Kweseka namukanda waKusoloka 14:1, kaposetolo Yowano ambile ngwenyi: “Ngwatalile, kaha Mwanamukoko [Yesu Kulishitu] ngwamumwene nemana hapili Zeyone. Hamwe naIkiye hapwile vatu chihita chimwe natununu tuwana namakombakaji awana, vapwile nalijina lyenyi nalijina lyaIse lyakusoneka kujiholo javo.”
24 Ava vaka-Kulishitu vakuheta ku 144,000, haze hatwama navaposetolo jaYesu vakushishika, veji kusangukilanga kukuyoya chamwilu. Uno veji kusangukanga lwola muka? Kaposetolo Paulu asonekele ngwenyi navakasanguka halwola lwakupwako chaKulishitu. (Wavaka-Kolinde 1, 15:23) MuKapetulu 9 naukalinangula nge tuli nakuyoyela jino mulwola kanelu. Ngocho vasalaho hali vaze 144,000 vaze vali nakufwanga mumakumbi ano veji kusangukila kukuyoya chamwilu hahaze vene navafwa. (Wavaka-Kolinde 1, 15:51-55) Oloze vatu vamuchivulu vatwama nalutalililo lwakukavasangula kulutwe nakukatwama muPalachise hano hamavu.
25. Vyuma muka natushimutwila mukapetulu nakavangizaho?
25 Enga, Yehova mwakafungulula muka-kole wetu kufwa, kaha keshi kukapwako chekako haya myaka yosena! (Isaya 25:8) Oloze unahase kuhulisa ngwove, ‘Uno vaze navakasangukila mwilu navakaya nakulingamo ika?’ Vatu kana navakatunga fulumende yamwaza yaWangana mwilu. Natulinangula vyavivulu hafulumende kaneyi mukapetulu nakavangizaho.
[Kwinyikila chamwishi]
^ par. 9 Mijimbu ikwavo yatwama hali Vamyangana 1, 17:17-24; Vamyangana 2, 4:32-37; 13:20, 21; Mateu 28:5-7; Luka 7:11-17; 8:40-56; Vilinga 9:36-42; 20:7-12.
^ par. 19 Tala Vihande Vyakuhakilako hamafwo 213-15 umone omu vashimutwila hali eli Likumbi Lyakusopesa novyo navakasopesela vatu.
VYUMA YANANGULA MBIMBILIYA
▪ Mijimbu yamuMbimbiliya yavatu vasangwile yatuhana lutalililo lwamwaza. —Yowano 11:39-44.
▪ Yehova afwila kukasangula vafu. —Yopa 14:13-15.
▪ Vosena vaze vali muvimbumbe navakasanguka.—Yowano 5:28, 29.
[Vihula vyaChilongesa]
[[Muvwimbimbi halifwo 69]
Elija asangwile mwanatuliwe.—Vamyangana 1, 17:17-24
[[Muvwimbimbi halifwo 69]
Kaposetolo Petulu asangwile muka-Kulishitu wapwevo Ndokase.—Vilinga 9:36-42
[[Muvwimbimbi halifwo 69]
Kusanguka chaLazalu chevwishile vatu kuwaha.—Yowano 11:38-44
[[Muvwimbimbi halifwo 75]
MuPalachise, vafu navakasanguka nakukapwa hamwe navausoko wavo
^ ***sn mwaso 73 Zangenunga Vakwenu naMuchima Wenu Wosena***
Mwaso 73
Zangenunga Vakwenu naMuchima Wenu Wosena
1. Zangi yambwende yatela
Kufumanga kumuchima.
Yatela kutukafwanga
Tuzange vandumbu.
Natuwananga jijila
Jakusolwelamo zangi,
Tusololenunga zangi
Nge mwaTengi yetu.
Tuzangenunga vatu
Namuvilinga namumazu.
Tusolole likoji
Hakala lwola lwose.
Twavumbika vandumbwetu
Nakuvazakama lika.
Tuhonenga kuvatwaha.
Tulyonononenunga
Nakulinunga hamwe.
2. Katwatenuka washiko
Hazangi twatwama nayo.
Twafwelela vandumbwetu
Namuvyuma vyose.
Tuli namasepa vaze
Twalikata navo hamwe,
Nakukunguluka hamwe
Tulikolezeze.
Tweji kuvulumuna,
Mazwetu eji kulemeka.
Ngocho tuzakamenu
Vatu azanga Tengi.
Tupwenu masepa javo;
Tulikolezeze navo.
Tusololenunga zangi,
Tutohwese Kalunga
Nakumulondezeza.
(Talenu nawa Petu. 1, 2:17; 3:8; 4:8; Yowa. 1, 3:11.)
^ ***sn mwaso 60 Mwakuzamikisa***
Mwaso 60
Mwakuzamikisa
1. Kalunga akunehelele muchano
Nakukusanyika kumusana,
Mwomwo yamuchima wove wakufwila
Kulinganga vyuma vyakwoloka.
Wamushika kulinga mwasaka;
Mwatwalaho lika kukukafwa.
(Kolasi)
2. Kalunga akutuminyine Mwanenyi;
Shikaho, nasake ufukile.
Hakukusuwila Mwanenyi azanga,
Mwakuhana chikupu jingolo.
Keshi kuvulyama zangi yove
Nakuhona kukuzakamako.
(KOLASI)
Akulanjile namanyinga
aMwanenyi.
Mwakukafwanga
nakukuzamikisa.
Mwakutwaminyinanga
nakukukinganga.
Enga, mwakukafwa
nakukuzamisa.
(Talenu nawa Loma 8:32; 14:8, 9; Hepe. 6:10; Petu. 1, 2:9.)
^ ***sn mwaso 56 Ove Kalunga, Ivwilila Kulomba Chami***
Mwaso 56
Ove Kalunga, Ivwilila Kulomba Chami
(Samu 54)
1. Tata wamwilu, ngwivwilile.
Tengi yami, ngwapwa nguwove.
Lijina lyove lyalinene.
(Kolasi)
2. Nangukusakwilila Tengi
Hakunguhana kuyoyechi.
Ngwevwa kuwaha keke yove.
(Kolasi)
3. Ngwafwila kulinga mwamwaza.
Ove Mwata, ngukafwe lika
Nguhasenga ukalu wose.
(KOLASI)
Ove Yehova, ngwivwilile.
(Talenu nawa Kulo. 22:27; Samu 106:4; Yako. 5:11.)
^ ***bh mafwo 73-74 Lutalililo Watela Kupwa Nalwo haVatu Wazanga Vaze Vafwa***
KUSANGUKILA MWILU
21, 22. (a) Uno kwatwama kusanguka muka chikwavo? (b) Iya apwile watete kusangwila kukuyoya chakushipilitu?
21 Mbimbiliya yavuluka nawa kusanguka chikwavo chize chakusanguka nakukayoyela mwilu mwamutu wakushipilitu. Yesu Kulishitu ikiye kaha vavulukila kusanguka kanechi vasoneka muMbimbiliya.
22 Omu vatu vajihile Yesu, Yehova ketavishile Mwanenyi wakushishika kupwa lika muchimbumbeko. (Samu 16:10; Vilinga 13:34, 35) Kalunga asangwile Yesu, oloze keshi namujimba wautuko. Kaposetolo Petulu alumbunwine ngwenyi, Kulishitu “vamujihile vene muchisemwa chahamavu, oloze vamuyoyesele mushipilitu.” (WaPetulu 1, 3:18) Echi chapwile hichuma chakukomwesa. Yesu ayoyele cheka kupwa mutu wangolo wakushipilitu. (Wavaka-Kolinde 1, 15:3-6) Yesu ikiye apwile watete kusanguka mujila kaneyi yaupahu. (Yowano 3:13) Oloze kusanguka kana kachakuminyinyine hali ikiye kahako.
23, 24. Veya vatunga “utanga [waYesu] wamikoko waundende,” kaha vapwa vangahi?
23 Yesu hakwijiva ngwenyi kalinwomu akinduluke mwilu, alwezele vaka-kumukavangiza ngwenyi mwakaya ‘nakuvalongesela chihela.’ (Yowano 14:2) Yesu avulukile vaze navakaya mwilu ngwenyi “utanga [wenyi] wamikoko waundende.” (Luka 12:32) Uno vatu vangahi navakapwa mulizavu kaneli lyalindende lyavaka-Kulishitu vakushishika? Kweseka namukanda waKusoloka 14:1, kaposetolo Yowano ambile ngwenyi: “Ngwatalile, kaha Mwanamukoko [Yesu Kulishitu] ngwamumwene nemana hapili Zeyone. Hamwe naIkiye hapwile vatu chihita chimwe natununu tuwana namakombakaji awana, vapwile nalijina lyenyi nalijina lyaIse lyakusoneka kujiholo javo.”
^ ***w11 12/15 lifwo 19 Shipilitu yajila Yatwaminyinyine Vangamba Jakalunga Vakushishika Vakushikulu***
7 Unjiho ukwavo wasolola nge Mbezalele naOholyave vavatwaminyine nashipilitu yaKalunga shina vyuma vyangunda vatungile nakusonga. Evi vyuma vyapwile vyakukola, kaha vavizachishile hamyaka kafwe 500. (Miji. 2, 1:2-6) Vatu vanakutunganga vyuma makumbi ano veji kusonekanga majina avo havyuma kana mangana vatu vavalise. Oloze omu keshi mukiko alingile Mbezalele naOholyaveko. Vasakile vatu valise nakuvumbika Yehova.—Kulo. 36:1, 2.
8 Makumbi ano, vanahase kutuhana milimo yayikalu yakufwana nge kutunga jizuvo jakukungulukila, nakusoneka mikanda, nakuwahisa kukunguluka changalila, nakuya nakwohwela vandumbwetu vali muukalu wakulijila, nakuya nakushimutwila navandotolo navaka-vipatela hachihande chamanyinga. Lwola lumwe eyi milimo veji kuyizatanga kuli vandumbwetu vakuluka malambu, oloze kakavulu veji kuyizatanga kuli vandumbwetu vaze kavalinangula milimo kanako. Shipilitu yaKalunga yeji kuvakafwanga vazate kanawa milimo kana. Uno mwakanaho lyehi mulimo umwe vamihanyine muliuka lyaYehova mwomwo yakwivwa woma ngwenu kamweshi kuuhasako tahi? Anukenu ngwenu shipilitu yaYehova yinahase kumikafwa muzachise chinyingi nauhashi mwatwama nawo mangana muzate kala mulimo mwamihana.
Shipilitu yaKalunga Yakafwile Yoshuwa Afukile
9. Ukalu muka vamwene vaIsalele omu vasokokele muundungo, kaha chihula muka valihulishile?
9 Shipilitu yajila yatwaminyinyine nawa ngamba yaKalunga mukwavo uze ayoyelelenga mumakumbi aMose naMbezalele. Omu mwahichile makumbi amandende kufuma haze vaIsalele vasokokele muundungo, vaAmaleke vavanyemukilile. Numba tuhu vaIsalele kavatachikijile mwakwashila jitako, oloze vatelelele jino kulwa jita halwola lwatete. (Kulo. 13:17; 17:8) Kwapwile nakusakiwa mutu wakutwaminyina vakwavo mujita kaneyi. Uno mutu muka vasakwile?
^ ***sn mwaso 121 Likolezezenunga naVakwenu***
Mwaso 121
Likolezezenunga naVakwenu
1. Hakukolezeza vakwetu
Tumuzachile Yehova,
Natulizanganga chikuma
Nakutwama mukuunda.
Zangi yavatu jaKalunga
Yavakafwa vomikenga.
Chikungulwilo chetu chapwa
Uchinyino wakuswama.
2. Mazu aze amwenemwene
Eji kukolezezanga.
Mazu akutuvendejeka
Twawevwa kuvandumbwetu.
Omwo chawaha kuzachila
Hohamwe navandumbwetu.
Twafwila kulikolezeza
Nakukafwanga vakwetu.
3. Omu Likumbi lyaYehova
Linapandama chikuma,
Tukungulukenunga hamwe
Tutambukenga mujila.
Twafwila kuzachila Tengi
Navakwetu myaka yose.
Tulikolezezenu lika
Tulame kulonga chetu.
(Talenu nawa Luka 22:32; Vili. 14:21, 22; Ngale. 6:2; Teso. 1, 5:14.)
^ ***sn mwaso 96 Tondenunga Vaze Vatela***
Mwaso 96
Tondenunga Vaze Vatela
1. Mwata atulweza mwakwambulwila
Wangana waTengi, ngwenyi:
‘Kwose namuya, fwilenu kuwana
Vafwila vyakushipilitu.
Menekenu nakuvafwelelesa
Kuunda navapwanga nacho.
Nge vamwe navakana nakuchina,
Fumenuko nakuvaseza.’
2. Nge vanetava, vanetava Mwata
Nakufwelela Kalunga.
Kaha navafwila kuzachilanga
Hamwe nayenu vakayoye.
Kulizakamina vyakuhanjika
Chiku, Yehova mwamikafwa.
Nge namuhanjikanga mwalikoji,
Kaha vatu navakunyuka.
(Talenu nawa Vili. 13:48; 16:14; Kolo. 4:6.)
^ ***sn mwaso 13 Kulomba chaKusakwilila***
Mwaso 13
Kulomba chaKusakwilila
(Samu 95:2)
1. Yehova twatela kukwalisa.
Mazwetu akwalisenga Mwata.
Weji kutwivwa nge natulomba,
Twalihana utuzakamenga.
Twapwa tuvatu vaka-kuzeya.
Twalombo utukonekelenga.
Manyinga aYesu atulanda,
Ngocho twafwila kutunangula.
2. Vatokwava unasanyikove
Kwiza mangana uvanangule.
Tunangule tukutachikize,
Tutwamenga mutembele yove.
Ngolo jove japwa jajinene,
Jinajikijisa vatu jove.
Natwalisanga Wangana wove.
Kaweshi kahona numba chimwe.
3. Tuzakame tuwahililenga;
Vatu hamavu vakwalisenga.
Wangana wove unasoloka,
Ukumise kufwa nakuyanda.
Mwanove mwakumisa kuhuka.
Vyakutenga navikalisamba.
Twimbenu nakulikuwa ngwetu:
‘Alisenu Tengi Mwata wetu!’
(Talenu nawa Samu 65:2, 4, 11; Fwili. 4:6.)
^ ***w10 4/15 lifwo 9 Omu Yehova Eji Kuzachisanga Shipilitu Yajila Hakutesamo Vyuma Ajina***
8. Vyuma muka vyasolola nge shipilitu yajila yapwile nakuzata mukuyoya namumilimo yaMwanaKalunga?
8 Shipilitu yajila yakafwile Yesu mukuyoya chenyi namumulimo wenyi. Maliya uze apwile te kanda alimone nalunga emichile lijimo mungolo jashipilitu yajila, chuma chize kanda chisolokengaho lyehi. Kaha nawa yalingishile ou pwevo wakuhona kukupuka mwosena aseme Mwana wakukupuka mwosena uze kaswanyine shili nakufwako. (Luka 1:26-31, 34, 35) Kutwala muze eyi shipilitu yakafwile Yesu ahone kufwa uvisu. (Mateu 2:7, 8, 12, 13) Omu Yesu apwile namyaka yakusemuka kafwe 30, Kalunga amuwavishile nashipilitu yajila, kaha amutongwele apwenga swana halitanda lyaNdavichi nakumuhana mulimo wakwambulula. (Luka 1:32, 33; 4:16-21) Shipilitu yajila yakafwile nawa Yesu kulinga vyuma vyakukomwesa vyakufwana nge kuka vaka-kuviza, nakulisa mayongomena avatu, nakuhindula vafu. Vyuma kanevi vyakukomwesa alingile Yesu vyasolola vyuma vize twatalilila kulutwe muwangana wenyi.
9, 10. (a) Uno shipilitu yajila yasolokele ngachilihi hatoma kuli tumbaji twaYesu vamulikulukaji lyamyaka lyakulivanga? (b) Chuma muka chachihya chakupandama kuvyuma ajinyine Yehova chize chasolokele mulikulukaji lyamyaka lyakulivanga C.E.?
9 Kuputuka haPendekoseta 33 C.E., Yehova azachishile shipilitu yenyi hakuwavisa chihanda chamuchivali chamuka-tanga yaApalahama. Vatu vavavulu vamuchihanda kanechi kavafumine muchisemunwino chaApalahamako. (Loma 8:15-17; Ngale. 3:29) Shipilitu yajila yasolokele hatoma kuli tumbaji twaYesu vamulikulukaji lyamyaka lyakulivanga mwomwo yavakafwile vambulule mujimbu natwima nakuvakafwa nawa valinge vyuma vyakukomwesa. (Vili. 1:8; 2:1-4; Koli. 1, 12:7-11) Hakuwana nge vosena vatambwile wana washipilitu mangana valinge vyuma vyakukomwesa, ngocho echi chasolwele jila yayihya yize Yehova azachishile mangana atesemo vyuma ajinyine. Yehova kapwile jino nakusaka vatu vamulemese mujila yize alongesele kushikulu yakuzachisa tembele muYelusalemako. Oloze evwilile jino uselewa chikungulwilo chachihya chavaka-Kulishitu. Kufuma vene halwola luze, Yehova nazachisanga lika chikungulwilo chavawavisa mangana atesemo vyuma ajina.
10 Jijila jimwe Yehova azachishile shipilitu yenyi yajila kushikulu shina kukinga, nakuhana ngolo, nakuwavisa vatu jenyi mangana asolole nge vyuma ajinyine navikatesamo. Nyi ngachilihi makumbi ano? Uno Yehova ali nakuzachisa ngachilihi shipilitu yenyi mangana atesemo vyuma ajina? Twatela kutachikiza vyuma kanevi mwomwo tuli nakusaka tuzachile hamwe nashipilitu kana. Tuchitalenu jino hajijila jiwana jize Yehova ali nakuzachishilamo shipilitu yenyi makumbi ano.
Omu Shipilitu Yajila Yili Nakuzata Makumbi Ano
11. Vyuma muka vyasolola nge shipilitu yajila yikiko yinakukafwa vatu jaKalunga vapwenga navilinga vitoma, kaha namusolola ngachilihi ngwenu muli nakuzachila hamwe nashipilitu kana?
11 Chatete, shipilitu yajila yikiko yili nakukafwa vatu jaKalunga vapwenga vatoma. Vatu jaYehova vaze vali nakuzata kweseka namwaya muchima wenyi vatela kupwa vatoma muvilinga. (Tangenu Wavaka-Kolinde 1, 6:9-11.) Vatu vamwe vaze vanalumukanga nakupwa vaka-Kulishitu vamuchano valingilenga ujila, naukoji, nakulisavala namutu wausonyi umwe. Chapwa chachikalu kuseza vilinga vize vyeji kutulingisanga tuvulumune shili. (Yako. 1:14, 15) Oloze vatu kana ‘vavasanyisa lyehi’ kulumbununa nge vanalumuna chiyoyelo chavo chakunyima nakufwila kwivwisa Kalunga kuwaha. Uno vyuma muka vyeji kulingisanga mutu uze azanga Kalunga ahonese muchima wakufwila kulinga vyuma vyavipi? Mukanda Wavaka-Kolinde 1, 6:11 wakumbulula ngwawo “shipilitu yaKalunga ketu.” Nge namufwila kupwa navilinga vitoma, kaha namusolola nge muli nakwitavila shipilitu yaKalunga yimitwaminyine mukuyoya chenu.
12. (a) Kweseka nachakumwenesa amwene Ezekele, Yehova eji kutwaminyinanga ngachilihi liuka lyenyi? (b) Munahase kusolola ngachilihi nge muli nakuzachila hamwe nashipilitu?
12 Chamuchivali, Yehova ali nakuzachisa shipilitu hakutwaminyina liuka lyenyi lizate kweseka navyuma asaka. Muchimweso vamwenesele Ezekele, liuka lyaYehova lyamwilu valifwanyisa
^ ***bh lifwo 77 Wangana waKalunga Chuma Muka?***
MWALUMBUNUKILA WANGANA WAKALUNGA
4. Wangana waKalunga chuma muka, kaha iya vasakula kupwa Mwangana?
4 Wangana waKalunga wapwa hifulumende yaYehova Kalunga yize ikwechi Mwangana vasakula kuli Kalunga. Iya apwa Mwangana waWangana waKalunga? Yesu Kulishitu. Yesu hakupwa Mwangana, akwechi ngolo kuhambakana vamyangana vosena vahamavu, kaha vamuvuluka ngwavo “Mwangana wavava vali mumawangana, Mwata wavava vali namawata.” (WaChimoteu 1, 6:15) Yesu atwama nangolo jakulinga vyuma vyamwaza kuhambakana vamyangana vosena vahamavu.
^ ***sn mwaso 36 “Echi Nanungu Kalunga”***
Mwaso 36
“Echi Nanungu Kalunga”
1. Lufungo vahosa
Mutatu lwakola.
Veji kulishikanga
Kuvatu naTengi.
Lunga ashika Tengi
Kuzanga puwenyi.
(Kolasi)
2. Vosena vasaka
Mazu aKalunga,
Nakisu kuli Tengi;
Vamuzachilenga.
Pwevo ashika Tengi
Kuzanganga lunga.
(KOLASI)
‘Chanunga Tengi kanda
Vachihandulako.’
(Talenu nawa Kupu. 2:24; Kwambu. 4:12; Efwe. 5:22-23.)
^ ***sn mwaso 25 Unjiho Wakusolola Nge Twapwa tuTumbaji***
Mwaso 25
Unjiho Wakusolola Nge Twapwa tuTumbaji
1. Vaka-Kulishitu vosena
Vatela kwononokanga
Lushimbi lwakupwa nazangi,
Nge yize yaKulishitu,
Uze echele mwono wenyi
Asolole eyi zangi;
Twatela kumulondezezanga
Tupwenga tumbaji twenyi.
2. Zangi kayeshi kukumako
Yeji kukafwa vazeya.
Tusolwelenu vatu zangi,
Mwomwo wapwa himukuli.
Zangi veji kusololanga
Vandumbwetu yalipwila.
Tufwelelenu ava masepa;
Nakusololanga zangi.
(Talenu nawa Loma 13:8; Koli. 1, 13:8; Yako. 2:8; Yowa. 1, 4:10, 11.)
cjk_Latn smo_Latn cjk_Latn lin_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn lin_Latn pol_Latn bem_Latn cjk_Latn cjk_Latn cjk_Latn sna_Latn cjk_Latn smo_Latn cjk_Latn lin_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn smo_Latn cjk_Latn lin_Latn pol_Latn cjk_Latn cjk_Latn cjk_Latn cjk_Latn cjk_Latn tum_Latn cjk_Latn cjk_Latn nya_Latn dik_Latn bem_Latn kmb_Latn kab_Latn nso_Latn tum_Latn cjk_Latn cjk_Latn cjk_Latn cjk_Latn unk cjk_Latn cjk_Latn umb_Latn cjk_Latn cjk_Latn cjk_Latn pag_Latn cjk_Latn fij_Latn fij_Latn cjk_Latn cjk_Latn cjk_Latn cjk_Latn cjk_Latn cjk_Latn umb_Latn cjk_Latn cjk_Latn tso_Latn cjk_Latn cjk_Latn cjk_Latn cjk_Latn kmb_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kmb_Latn cjk_Latn cjk_Latn cjk_Latn fin_Latn bug_Latn sna_Latn cjk_Latn cjk_Latn cjk_Latn bug_Latn cjk_Latn fij_Latn cjk_Latn cjk_Latn bug_Latn lua_Latn sna_Latn swh_Latn kon_Latn swh_Latn mri_Latn swh_Latn run_Latn cjk_Latn cjk_Latn cjk_Latn cjk_Latn cjk_Latn kmb_Latn hau_Latn jav_Latn swh_Latn cjk_Latn cjk_Latn kon_Latn cjk_Latn cjk_Latn ibo_Latn cjk_Latn cjk_Latn cjk_Latn tum_Latn cjk_Latn cjk_Latn min_Latn cjk_Latn cjk_Latn kmb_Latn cjk_Latn cjk_Latn cjk_Latn cjk_Latn cjk_Latn ewe_Latn ewe_Latn cjk_Latn umb_Latn umb_Latn cjk_Latn cjk_Latn fij_Latn cjk_Latn cjk_Latn cjk_Latn cjk_Latn lin_Latn cjk_Latn ewe_Latn ewe_Latn cjk_Latn bem_Latn cjk_Latn cjk_Latn sna_Latn cjk_Latn ewe_Latn ewe_Latn sna_Latn ssw_Latn ssw_Latn kmb_Latn cjk_Latn cjk_Latn twi_Latn dyu_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tur_Latn cjk_Latn cjk_Latn umb_Latn cjk_Latn cjk_Latn hau_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn mri_Latn cjk_Latn cjk_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn bem_Latn umb_Latn cjk_Latn cjk_Latn bem_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tum_Latn cjk_Latn cjk_Latn kmb_Latn cjk_Latn cjk_Latn ssw_Latn fij_Latn umb_Latn cjk_Latn cjk_Latn cjk_Latn zul_Latn cjk_Latn kon_Latn cjk_Latn cjk_Latn cjk_Latn cjk_Latn run_Latn cjk_Latn cjk_Latn cjk_Latn cjk_Latn cjk_Latn cjk_Latn luo_Latn cjk_Latn cjk_Latn sna_Latn cjk_Latn cjk_Latn tum_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tum_Latn bem_Latn cjk_Latn bug_Latn cjk_Latn bem_Latn cjk_Latn cjk_Latn cjk_Latn cjk_Latn bug_Latn cjk_Latn cjk_Latn tum_Latn cjk_Latn cjk_Latn kon_Latn isl_Latn cjk_Latn cjk_Latn cjk_Latn cjk_Latn cjk_Latn hau_Latn cjk_Latn cjk_Latn umb_Latn bug_Latn cjk_Latn cjk_Latn cjk_Latn bug_Latn cjk_Latn cjk_Latn kin_Latn bug_Latn umb_Latn cjk_Latn cjk_Latn cjk_Latn cjk_Latn cjk_Latn cjk_Latn mri_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn swh_Latn smo_Latn lua_Latn cjk_Latn cjk_Latn cjk_Latn kmb_Latn kin_Latn cjk_Latn cjk_Latn cjk_Latn bem_Latn cjk_Latn umb_Latn cjk_Latn cjk_Latn cjk_Latn cjk_Latn run_Latn umb_Latn lua_Latn cjk_Latn cjk_Latn cjk_Latn cjk_Latn cjk_Latn cjk_Latn sna_Latn bem_Latn kmb_Latn swh_Latn sna_Latn uzn_Latn bem_Latn kmb_Latn mri_Latn fij_Latn cjk_Latn cjk_Latn bem_Latn mri_Latn cjk_Latn cjk_Latn cjk_Latn tum_Latn hau_Latn cjk_Latn cjk_Latn kon_Latn cjk_Latn fij_Latn bem_Latn cjk_Latn bem_Latn sna_Latn cjk_Latn cjk_Latn umb_Latn cjk_Latn cat_Latn umb_Latn cjk_Latn mos_Latn fij_Latn cjk_Latn cjk_Latn cjk_Latn sna_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn sna_Latn lug_Latn kmb_Latn fin_Latn cjk_Latn cjk_Latn bug_Latn kam_Latn kmb_Latn cjk_Latn nya_Latn cjk_Latn cjk_Latn bug_Latn cjk_Latn uzn_Latn cjk_Latn cjk_Latn cjk_Latn cjk_Latn fij_Latn cjk_Latn cjk_Latn cjk_Latn cjk_Latn twi_Latn cjk_Latn cjk_Latn bem_Latn cjk_Latn fij_Latn cjk_Latn kmb_Latn cjk_Latn cjk_Latn lin_Latn cjk_Latn